Το **Πανεπιστήμιο της Βερόνας** είναι ιταλικό κρατικό πανεπιστήμιο που ιδρύθηκε το 1982.

Ιστορία
-------

### Το Μεσαιωνικό Πανεπιστήμιο

Ήδη από τις αρχές του Μεσαίωνα υπήρχαν νομικές σχολές στη Βερόνα, τον 9ο και 10ο αιώνα, κατά την εποχή του επισκόπου Ρατέριο. Στις 22 Σεπτεμβρίου 1339, εκδόθηκε παπική βούλα από τον Πάπα Βενέδικτο ΙΒ' στην Αβινιόν, σύμφωνα με την οποία δημιουργήθηκε πανεπιστήμιο στη Βερόνα. Οι σχολές που συγκροτήθηκαν από τον Πάπα ήταν τέσσερις: Κλασικές σπουδές, Ιατρική, Αστικό Δίκαιο και Κανονικό Δίκαιο. Οι τελευταίες δύο είχαν νομικό χαρακτήρα. 

### Η ίδρυση

Η ιστορία του σύγχρονου Πανεπιστημίου της Βερόνας ξεκίνησε το 1950, όταν μια ομάδα καθολικών διανοουμένων ίδρυσε την ελεύθερη σχολή ιστορικών επιστημών "Ludovico Antonio Muratori" σε συνδυασμό με το περιοδικό "Nova Historia". Η ομάδα των μελετητών συνέλαβε επίσης την ιδέα της ίδρυσης ενός πανεπιστημίου στη Βερόνα, έργο που υλοποιήθηκε το 1959, όταν ο δήμαρχος της πόλης Giorgio Zanotto πρότεινε στο δημοτικό συμβούλιο τη δημιουργία ενός πανεπιστημίου που θα διέθετε μία σχολή οικονομίας και εμπορίου. Χάρη στην υποστήριξη της τοπικής κοινωνίας δημιουργήθηκε η Ελεύθερη Σχολή Οικονομίας και Εμπορίου και η τελετή εγκαινίων πραγματοποιήθηκε την 1η Νοεμβρίου του 1959. 

Το 1963, το Πανεπιστήμιο της Πάδοβας ενσωμάτωσε τη Σχολή Οικονομίας και Εμπορίου της Βερόνας, καθιστώντας τη παράρτημά του. Αργότερα, το Πανεπιστήμιο της Πάδοβας αποφάσισε να μεταφέρει τις σχολές ιατροχειρουργικής και νομικής στη Βερόνα. Το σχέδιο να αποκτήσει η Βερόνα δικό της πανεπιστήμιο ολοκληρώθηκε τελικά το 1982, όταν το παράρτημα στη Βερόνα απέκτησε πανεπιστημιακή ιδιότητα, καθιστώντας το ανεξάρτητο από το Πανεπιστήμιο της Πάδοβας. 

 Το Polo Zanotto, κτίριο του Πανεπιστημίου της Βερόνας. 
 Η Villa Lebrecht στο Σαν Φλοριάνο όπου διδάσκονται μαθήματα αμπελουργίας και οινολογίας 
 Το Πανεπιστημιακό Κέντρο Santa Marta, 25.000 τετραγωνικών μέτρων, έδρα των τμημάτων των Οικονομικών και της Νομικής

Δομή
----

Το πανεπιστήμιο είναι οργανωμένο στα παρακάτω τμήματα: 

 
* Βιοτεχνολογία
* Πολιτισμός
* Δημόσια Υγεία
* Οικονομικά των επιχειρήσεων
* Πληροφορική
* Ξένες γλώσσες
* Ιατρική
* Νευροεπιστήμη και βιοϊατρική
* Επιστήμες της χειρουργικής και οδοντιατρικής
* Οικονομικές επιστήμες
* Νομικές επιστήμες
* Ανθρωπιστικές επιστήμες

 Oι σχολές του πανεπιστημίου είναι οι ακόλουθες: 

* Οικονομία και διοίκηση
* Ιατρική και χειρουργική
* Επιστήμη και τεχνολογία

Το Πανεπιστήμιο της Βερόνας χωρίζεται σε δύο κύρια σημεία εντός της πόλης: εκείνο της Veronetta, στο οποίο στεγάζεται η κεντρική διοίκηση με την πρυτανεία και τα τμήματα που σχετίζονται με τον τομέα των ανθρωπιστικών, νομικών και οικονομικών επιστημών και εκείνο του Borgo Roma, όπου βρίσκονται τα τμήματα που σχετίζονται με τον τομέα των επιστημών της ζωής, της υγείας και της τεχνολογίας. Επιπλέον, στην περιοχή Cittadella υπάρχει το τμήμα νομικών επιστημών και στο Borgo Venezia το τμήμα της νευροεπιστήμης και της βιοϊατρικής. Το πανεπιστήμιο έχει επίσης έδρες τμημάτων στις πόλεις: Μπολτσάνο, Λενιάγκο, Ροβερέτο, Σαν Πιέτρο ιν Καριάνο, Τρέντο και Βιτσέντζα.

Βιβλιοθήκες
-----------

Διαθέτει δύο κεντρικές βιβλιοθήκες: τη βιβλιοθήκη Arturo Frinzi του ανθρωπιστικού, οικονομικού και νομικού πεδίου και τη βιβλιοθήκη Egidio Meneghetti  του ιατρικού, επιστημονικού και τεχνολογικού πεδίου.

Διατελέσαντες Πρυτάνεις
-----------------------

* Carlo Vanzetti (1982-1983)
* Hrayr Terzian (1983-1986)
* Sebastiano Cassarino (1986-1992)
* Mario Marigo (1992-1997)
* Elio Mosele (1999-2004)
* Alessandro Mazzucco (2004-2013)
* Nicola Sartor (2013-2019)
* Pier Francesco Nocini (από το 2019)

Σημειώσεις
----------

1. 1 2  «Dipartimenti e scuole». Ανακτήθηκε στις 26 Ιουνίου 2019.
2. ↑  «Elenco dei corsi di studio di area – Tutte le aree». Ανακτήθηκε στις 26 Ιουνίου 2019.
3. ↑  «Anagrafe Nazionale Studenti – Ateneo: Verona». Ανακτήθηκε στις 26 Ιουνίου 2019.
4. ↑  «Biblioteca centrale "E. Meneghetti" – Polo medico scientifico tecnologico». Ανακτήθηκε στις 30 Ιουνίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146261018
* LCCN: n84205517
* ISNI: 0000 0004 1763 1124
* GND: 9520-5
* SUDOC: 028881168
* BNF: cb120624844 (data)
* NKC: ko2003182729
* CiNii: DA00621507

 |

 |